Kreikkalaisia pitää auttaa.Taloudellisesta sekasorrosta kärsivät tavalliset kansalaiset. Uutisista kuullaan, kuinka apteekeissa ei ole enää lääkkeitä, ihmiset eivät saa rahaa pankeista ja sen takia mikään ei oikein toimi.

Heikki Ahonen lupaa lähteä Kreikkaan tuhlaamaan, mikäli valtio ostaa hänelle lentolipun. YLE / Lahti

Tilanne vaatii välittömiä toimia, ei vain poliitikkojen ähkimistä ja pankkiherrojen kylmäpäisyyttä. Kukaan ei varmaan usko, että Kreikka tulee koskaan maksamaan kaikkia lainojaan takaisin. Suomi voisi tehdä jotain, mitä mikään maa ei ole vielä tehnyt.

Ehdotan, että Suomi tarjoaa kaikille suomalaisille mahdollisuuden vaikka vuoden sisällä matkustaa Kreikkaan valtion piikkiin.

Valtio saisi varmasti omistamaltaan lentoyhtiöltä ryhmäalennusta, kun ostaisi sen viisi miljoonaa menopaluulippua.

Valtio saisi varmasti omistamaltaan lentoyhtiöltä ryhmäalennusta, kun ostaisi sen viisi miljoonaa menopaluulippua.

*Jos valtio maksaa lennot, *me itse omasta pussista hotellit ja kaiken muun.

Kreikassa me suomalaiset majoittuisimme paikallisten omistamiin hotelleihin, söisimme ravintoloissa ja ajelisimme takseilla ja busseilla nähtävyydeltä toiselle. Moni reissaisi saarilla ja nauttisi Välimeren auringosta.

Kun lennot ovat ilmaiset, jää lomailuun, eli siis Kreikkaan ja kreikkalaisille, enemmän rahaa.

Lasketaanpa hieman.

Jos menopaluulento maksaa 300 euroa, niin viisi miljoonaa menopaluuta vaatii valtioilta 1,5 miljardia.

Ainakin suomalaiset ymmärtävät kreikkalaisten elämää paremmin ja muu maailma on ihmeissään.

Sovitaan, että meistä jokainen käyttää matkallaan yöpymisineen keskimäärin 500 euroa, yhteensä 2,5 miljardia.

Kreikka nostaa vähän arvonlisäveroaan, ja valtiolle jää suoraan 500 miljoonaa euroa. Kaksi miljardia me jaetaan pienyrittäjille ja paikallisille kauppiaille. Kreikan kansa tienaa siis sen verran enemmän ja toivottavasti maksaa siitä vielä veronsa.

1,5 miljardin panoksella Suomen valtio on saanut suomalaiset vapaaehtoisesti antamaan 2,5 miljardia euroa kreikkalaisille. Siitä rahasta suuri osa on mennyt helpottamaan kansan elämää, ei niille isoille saksalaisille velkojille.

Sitä 1,5 miljardia Suomi ei saa koskaan takaisin, mutta eipä taida saada paljon muutakaan. Ainakin suomalaiset ymmärtävät kreikkalaisten elämää paremmin ja muu maailma on ihmeissään.

Ja kaikilla on ollut kivaa.